मॉस्को। काला सागर के ऊपर दुर्घटनाग्रस्त हुए रूसी सैन्य विमान में सवार लोगों के शवों और ब्लैक बॉक्स की तलाश के लिए अभियान जारी है। रविवार सुबह हुई इस दुर्घटना में 92 लोग मारे गए थे।
 मारे गए लोगों की याद में सोमवार को रूस में शोक दिवस मनाया गया। यह टीयू-154 विमान सीरिया की नियमित उड़ान पर था।
 इसमें नव वर्ष समारोह में भाग लेने जा रहे रूसी सेना का 60 सदस्यीय संगीत दल, नौ पत्रकार, सैनिक और राष्ट्रपति पुतिन को मानवाधिकारों पर सलाह देने वाली परिषद की सदस्य एलिजावेटा ग्लिंका भी थीं।
 रूस के यातायात मंत्री मैक्सिम सोकोलोव ने कहा है कि विमान दुर्घटना का कारण तकनीकी गड़बड़ी या पायलट की गलती हो सकती है। आतंकी वारदात की आशंका नहीं है।
 यह विमान 1983 का बना हुआ था और नियमित सेवा में था। रक्षा मंत्रालय के प्रवक्ता मेजर जनरल इगोर कोनाशेंकोव के अनुसार अभी तक 11 शव बरामद कर लिए गए हैं।
 तलाशी अभियान में 3,500 लोग लगे हैं। ये लोग 39 जहाजों, पांच हेलीकॉप्टरों, एक ड्रोन और सौ से ज्यादा गोताखोरों की मदद से अभियान चला रहे हैं।
 
मॉस्को। काला सागर के ऊपर दुर्घटनाग्रस्त हुए रूसी सैन्य विमान में सवार लोगों के शवों और ब्लैक बॉक्स की तलाश के लिए अभियान जारी है। रविवार सुबह हुई इस दुर्घटना में बानवे लोग मारे गए थे। मारे गए लोगों की याद में सोमवार को रूस में शोक दिवस मनाया गया। यह टीयू-एक सौ चौवन विमान सीरिया की नियमित उड़ान पर था। इसमें नव वर्ष समारोह में भाग लेने जा रहे रूसी सेना का साठ सदस्यीय संगीत दल, नौ पत्रकार, सैनिक और राष्ट्रपति पुतिन को मानवाधिकारों पर सलाह देने वाली परिषद की सदस्य एलिजावेटा ग्लिंका भी थीं। रूस के यातायात मंत्री मैक्सिम सोकोलोव ने कहा है कि विमान दुर्घटना का कारण तकनीकी गड़बड़ी या पायलट की गलती हो सकती है। आतंकी वारदात की आशंका नहीं है। यह विमान एक हज़ार नौ सौ तिरासी का बना हुआ था और नियमित सेवा में था। रक्षा मंत्रालय के प्रवक्ता मेजर जनरल इगोर कोनाशेंकोव के अनुसार अभी तक ग्यारह शव बरामद कर लिए गए हैं। तलाशी अभियान में तीन,पाँच सौ लोग लगे हैं। ये लोग उनतालीस जहाजों, पांच हेलीकॉप्टरों, एक ड्रोन और सौ से ज्यादा गोताखोरों की मदद से अभियान चला रहे हैं।